ᱢᱳᱨ ᱜᱟᱰᱟ

ᱢᱳᱨ ᱜᱟᱰᱟ ᱥᱮ ᱢᱚᱭᱩᱨᱟᱠᱠᱷᱤ ᱜᱟᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱟᱨ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱛᱟᱞᱟ ᱛᱮ ᱞᱤᱸᱜᱤ ᱥᱮᱱ ᱟᱠᱟᱱᱟ ᱱᱚᱣᱟ ᱫᱚ ᱢᱤᱫᱴᱟᱝ ᱟᱹᱰᱤ ᱧᱩᱛᱩᱢᱟᱱ ᱟᱨ ᱞᱟᱹᱠᱛᱤᱭᱟᱱ ᱜᱟᱰᱟ ᱠᱟᱱᱟ ᱾ ᱱᱚᱣᱟ ᱫᱚ ᱫᱟᱢᱚᱫᱚᱨ ᱜᱟᱰᱟ ᱩᱱᱩᱭᱦᱟᱹᱨ ᱵᱷᱟᱵᱽᱱᱟ (ᱰᱤ.ᱵᱷᱤ.ᱥᱤ) ᱵᱮᱵᱚᱥᱛᱷᱟ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾ ᱜᱟᱰᱟ ᱨᱮᱭᱟᱜ ᱡᱤᱞᱤᱧ ᱫᱚ ᱥᱟᱱᱟᱢ ᱨᱮ ᱒᱕᱐ ᱠᱤᱞᱳᱢᱤᱴᱟᱨ ᱾

ᱧᱩᱛᱩᱢ
ᱢᱚᱭᱩᱨᱟᱠᱷᱤ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱛ ᱫᱚ 
ᱢᱟᱨᱟᱜ ᱟᱜ ᱢᱮᱫ ᱾
ᱪᱟᱸᱜᱟ ᱱᱟᱹᱭ
ᱱᱚᱣᱟ ᱜᱟᱰᱟ ᱨᱮᱱᱟᱜ ᱟᱹᱰᱤ ᱟᱭᱢᱟ ᱦᱩᱰᱤᱧ ᱢᱟᱨᱟᱝ ᱪᱟᱸᱜᱟ ᱱᱟᱹᱭ ᱢᱮᱱᱟᱜᱼᱟ ᱾ ᱡᱟᱦᱟᱸ ᱫᱚ ᱱᱚᱣᱟ ᱜᱟᱰᱟ ᱫᱟᱜ ᱨᱮᱭᱟᱜ ᱢᱩᱬᱩᱛ ᱯᱷᱮᱰᱟᱛ/ᱩᱫᱽᱥᱚ ᱠᱟᱱᱟ ᱾

 ᱠᱚᱸᱭᱮ ᱥᱮᱱᱟᱜ ᱪᱟᱸᱜᱟ ᱱᱟᱹᱭ : ᱵᱨᱟᱦᱢᱚᱱᱤ ᱜᱟᱰᱟ;
 ᱮᱛᱚᱢ ᱥᱮᱱᱟᱜ ᱪᱟᱸᱜᱟ ᱱᱟᱹᱭ : ᱵᱚᱠᱨᱮᱥᱚᱨ ᱜᱟᱰᱟ, ᱠᱳᱯᱟᱭ ᱜᱟᱰᱟ, ᱫᱣᱟᱨᱠᱟ ᱜᱟᱰᱟ

ᱞᱤᱡᱤᱱ ᱦᱚᱨ
ᱢᱳᱨ ᱜᱟᱰᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱛᱤᱨᱤᱠᱩᱴ ᱵᱩᱨᱩ ᱠᱷᱚᱱ ᱥᱮᱛᱮᱧ ᱳᱰᱚᱠ ᱟᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱟᱢᱟᱝ ᱥᱮᱫ ᱞᱤᱸᱜᱤ ᱞᱤᱸᱜᱤ ᱛᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱟᱨ ᱫᱩᱢᱠᱟᱹ ᱦᱚᱱᱚᱛ ᱯᱟᱨᱚᱢ ᱠᱟᱛᱮ ᱡᱷᱟᱨᱠᱷᱚᱸᱰ-ᱯᱚᱪᱷᱤᱢ ᱵᱟᱝᱞᱟ ᱥᱤᱢᱟᱹ ᱥᱮᱫ ᱛᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱵᱚᱞᱚ ᱟᱠᱟᱱᱟ ᱾ ᱢᱩᱪᱟᱹᱫ ᱨᱮ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱛᱟᱞᱟ ᱛᱮ ᱞᱤᱸᱜᱤ ᱠᱟᱛᱮ ᱦᱩᱜᱽᱞᱤ ᱜᱟᱰᱟ ᱨᱮ ᱢᱮᱥᱟ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱞᱤᱸᱜᱤᱱ ᱦᱚᱨ ᱨᱮ ᱟᱭᱢᱟ ᱪᱟᱸᱜᱟ ᱱᱟᱹᱭ ᱢᱮᱱᱟᱜᱼᱟ ᱾ ᱜᱟᱰᱟ ᱨᱮᱱᱟᱜ ᱞᱮᱠᱷᱟᱜᱩᱴ ᱞᱤᱸᱜᱤᱱ ᱦᱚᱨ ᱫᱚ ᱒᱕᱐ ᱠᱤᱞᱳᱢᱤᱴᱟᱨ ᱾  
ᱵᱟᱱ ᱥᱟᱢᱵᱽᱲᱟᱣ
ᱱᱚᱣᱟ ᱜᱟᱰᱟ ᱯᱟᱹᱦᱤᱞ ᱫᱚ ᱟᱹᱰᱤ ᱡᱩᱨ ᱮ ᱵᱟᱱ ᱵᱚᱦᱮᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱵᱟᱱ ᱟᱴᱠᱟᱣ ᱞᱟᱹᱜᱤᱫ ᱛᱮ ᱜᱟᱰᱟ ᱨᱮ ᱵᱟᱨᱭᱟ ᱛᱚᱞ ᱠᱚ ᱛᱚᱞ ᱟᱠᱟᱫᱟ,ᱱᱚᱣᱟ ᱠᱤᱱ ᱫᱚ ᱦᱩᱭᱩᱜ ᱠᱟᱱᱟ ᱢᱟᱥᱟᱱᱡᱳᱨ ᱰᱮᱢ ᱟᱨ ᱛᱤᱞᱯᱟᱲᱟ ᱵᱮᱨᱮᱡᱽ ᱾ᱱᱚᱣᱟ ᱵᱟᱨᱭᱟ ᱛᱚᱞ ᱵᱮᱱᱟᱣ ᱛᱟᱭᱚᱢ ᱜᱟᱰᱟ ᱨᱮᱭᱟᱜ ᱵᱟᱱ ᱵᱚᱦᱮᱞ ᱫᱚ ᱥᱟᱢᱵᱽᱲᱟᱣ ᱟᱠᱟᱱᱟ ᱾

ᱩᱯᱠᱟᱹᱨ
ᱢᱳᱨ ᱜᱟᱰᱟ ᱞᱤᱸᱜᱤᱱ ᱦᱚᱨ ᱨᱮ ᱵᱟᱨᱭᱟ ᱰᱮᱢ ᱥᱮ ᱛᱚᱞ ᱧᱮᱞᱚᱜᱼᱟ ᱾ ᱯᱩᱭᱞᱩ ᱛᱮᱱᱟᱜ ᱫᱚ ᱦᱩᱭᱩᱜ ᱠᱟᱱᱟ ᱢᱟᱥᱟᱱᱡᱳᱨ ᱰᱮᱢ, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱩᱢᱠᱟᱹ ᱦᱚᱱᱚᱛ ᱫᱩᱢᱠᱟᱹᱼᱥᱤᱣᱲᱤ ᱨᱳᱰ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱟᱱᱟᱰᱟ ᱵᱟᱸᱫᱽ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ ᱾ ᱟᱨ ᱢᱤᱫᱴᱟᱝ ᱫᱚ ᱥᱤᱣᱲᱤ ᱛᱤᱞᱯᱟᱲᱟ ᱰᱮᱢ ᱡᱟᱦᱟᱸ ᱫᱚ ᱯᱩᱪᱷᱤᱢ ᱵᱟᱝᱞᱟ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱤᱣᱲᱤ ᱵᱟᱡᱟᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱤᱱ ᱵᱟᱨᱭᱟ ᱛᱚᱞ ᱜᱮ ᱪᱟᱥ ᱠᱟᱹᱢᱤ ᱨᱮ ᱞᱟᱜᱟᱜ ᱠᱟᱱᱟ ᱾ ᱤᱠᱷᱟᱹᱱ ᱢᱟᱥᱟᱱᱡᱳᱨ ᱰᱮᱢ ᱠᱷᱚᱱ ᱠᱟᱹᱴᱤᱡ ᱫᱷᱟᱨᱟ ᱵᱤᱡᱽᱞᱤ ᱦᱚᱸ ᱛᱮᱭᱟᱨᱚᱜ ᱠᱟᱱᱟ ᱾

ᱵᱟᱨᱦᱮ ᱡᱚᱱᱚᱲ
 ᱛᱤᱞᱯᱟᱲᱟ ᱨᱮᱭᱟᱜ ᱥᱮᱴᱮᱞᱟᱭᱤᱴ ᱧᱮᱞ  –  Mayurakshi river is against the blue arrow - by moving the map, almost the entire course of the river can be traced.

ᱥᱟᱹᱠᱷᱹᱭᱟᱹᱛ

ᱛᱷᱚᱠ:ᱜᱟᱰᱟ
ᱛᱷᱚᱠ:ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ:ᱵᱤᱨᱵᱷᱩᱢ ᱨᱮᱭᱟᱜ ᱜᱟᱰᱟ